Corsaren, 1844-11-22
Tanker paa Grændsen af Schleswigholstein. Her ligger det holstenske Smør-Morads Med "echtdeutsche Klösen" indpodet, Her Jydekongen Godfred gav Carolus Keiser paa Ho'det. Hist ligger Dronning Thyras Vold, Som fordum Tydsken forhaused; Den danske Nationalitet, Den seirede her i Snauset. Men havde han ei saa godt holdt Vagt, Den Konge for Sønderjydske, Saa gaves der ingen Dannevang meer, Vi vare tilhobe Tydske. Der taltes da Tydsk paa Christianshavn, Vi vare germaniske Aber, Vor "Medhjælp" var bleven til "Bundescensur", Vore Molboer kaldte sig Schwaber. Lindberg var bleven aldeles catholsk, Lod Clausen excommunicere. Grundtvig var Erkebiskop af Cølln, Og lod sig ei dethronisere. Blok Tøxen oppebar dobbelt Pension, Samt andre Slags Hædermærker, For i preussiske Jamber at gjengive sin Ven Jetssmarks samlede Værker. J Rostild man Formens Philosophi Studeerte med Mynster i Spidsen. Hver Kammerherre fik et bayersk Kors, Og blev hugget i Marmor af Bissen. Vor Sager kom til særdeles Honneur, Han fik ei Lov at være Baver, Men nød stor Gage og bouche en cour, Som Hof-Talsigelses-Lavet. Bang fik rimeligt Haab om en allerhøist "lukrativ' Stilling med Tiden. Hof-Torden-Afleder blev Ussing og fik En "lærd" Veirhane ved Siden. David blev som Underviisningsraad Sat mellem de ypperste Præster, Og kaldte til Orden hver Dag, under Navn Af Ober-Hof-Skolemester. Castenschjold og Scavenius, De "Ædlinger", gik til Banquier'ne, For milde Gaver at indsamle til Om Tydsken i Sjælland at værne. Ørsted fra Fyrste til Fyrste blev laant Som Bortforklaringsmaskine, Monrad og Lehmann til Nytaarspresent Fik hver en Guillotine. "Agenten" blev "Bundes-Belustigungsrath", Og Tivoli-Avis censureret. Siesby blev som en stor Humorist J de bedste Blade føreret. Ballettens "Løve" i "Napoli" fik Kun Klumper for Makaroni, - Det danske Been-Geni maatte slaae Pirouetter som Hr. Taglioni. Vor Molbech forbedrede Holberg ei, Men blev germanisk Bogroder; Holst digted paa femte Haand, uden Riim, Som salig Klopstock hans Oder. Hver Kone Romaner og Digte skrev, Saa Grøden blev stadig sveden. Paa Spielberg lærte man Laurids Skau, "Das jettliche deutsche Reden." Davidsen kom paa det tydske Parnas Som Musernes Taffeldækker, Og udgav sit græske Lexicon, Som her ei finder Forlægger. Heiberg blev sagtens, som logisk Elev Af Hegel, preussisk Minister, Ei Stjerner han keg og skrev ei vort Æsthetiske Synderegister. "Fædrelandet" kom aldrig ud, Over Rhinen Hr. Gjødvad drager. "Berlingske" Plattydsk skrev og fik Rang Af "Bundes-Hof-Kukkenbager." Rosenhoff blev for Reiersen fri - Mod Stjernerne vendte sit Blik han, Og skrev kun astronomisk Po'si, - Sit Reisestipendium fik han. "Nyt Aftenblad" blev til "das Abendblatt" J samtlige Forbundsstater; Der, ligesom her, det blev afsat Blandt Opiumssurrogaier. Bøotius ophøiet blev, under Navn Af "Michel" til tydsk Pagode, Og foret som Capitoliums Gjæs, For at vrikke lidt med sit Ho'de. Høedt som "niedlicher Fräuleins-Poet" Behersted den lyriske Presse Og blev for sin Livstid ansat som Bologneser hos en Prindsesse. Jstedenfor at een Stemann nu Os allervenskabeligst børster, Vi vilde som Tydske faae Børst - o Gru! - Af sex og tredive Fyrster. Nei Tak! Gudskelov han og Tydsken bort, Den Jydekonge med Ære! Gudskelov for ham og for Thyras Værk, At dog vi Danske kan være! Vi pløier end med vort eget Kvæg. Og selv vore Svin vi fede. Et Asen hedder Asen, og "Esel" ei, Vore Molboer Molboer hedde. Vor Molbech lader Papirmøllen gaae Saa dristig som for her i Norden, Og Holst sætter Andres Tanker i Riim, Endnu han ei Klopstock er vorden. Endnu er Carstensen vor Agent, Og Bournonville vor Dandser; End stedse ham og Forconi vi - Og "Berlingske" Hoffet bekrandser. Ja Godfred, du har ved Gud fortjent En dansk Besindigheds-Taare! Paa Himmelbjerget et Monument Vi reise for Dig af Aare.